Krieketwêreldbeker 2023 - Wikipedia
Die Krieketwêreldbeker 2023, amptelik bekend as die IKR Krieketwêreldbeker 2023, sal vanaf 9 Februarie tot en met 26 Maart 2023 in Indië plaasvind. Dit sal die 13de krieketwêreldbeker in internasionale eendagkrieket (EDI) wees wat deur die Internasionale Krieketraad (IKR) aangebied word en die vierde in Indië. Dié land het voorheen as medegasheer van die toernooie in 1987, 1996 en 2011 opgetree; net Engeland het meer toernooie gehuisves. Dit sal die eerste toernooi wees wat geheel en al in Indië aangebied word en net die derde wat deur een gasheerland gehou sal word; die eerste twee toernooie in 1975 en 1979 is deur Engeland alleenlik gehuisves.
Die IKR-trofee waarom meegeding sal word
9 Februarie – 26 Maart
Tien nasionale krieketspanne sal aan die Krieketwêreldbeker 2023 kan deelneem, waartydens 48 wedstryde beslis sal word. Die toernooi sal op 9 Februarie afskop. Al die spanne sal in een groep speel en 45 wedstryde beslis, waarvan elke span een keer teen al die ander spanne van die groep sal speel. Die boonste vier spanne sal hierna vir die halfeindrondte van twee wedstryde kwalifiseer, waarna albei wenners op 26 Maart in die eindstryd ontmoet. 'n Soortgelyke formaat is voorheen tydens die Krieketwêreldbeker 1992 en die vorige Krieketwêreldbeker 2019 aangewend.
Tydens ’n spesiale vergadering van die Internasionale Krieketraad in Junie 2013 in Londen is die Krieketwêreldbeker 2023 aan Indië toegewys.
Grafiek van die kwalifiseringsproses vir die Krieketwêreldbeker 2023
Soos tydens die Krieketwêreldbeker 2019 mag tien krieketspanne aan die Krieketwêreldbeker 2023 deelneem. Die hoofroete tot kwalifikasie sal die nuwe IKR-EDI-liga wees, wat die IKR-EDI-kampioenskap vervang.
Die gasheer Indië en die boonste sewe spanne van die dertien deelnemers in die liga sal outomaties kwalifiseer. Die oorblywende twee spanne, saam met 'n onbepaalde aantal geassosieerde spanne, mag die Krieketwêreldbeker 2022-kwalifikasie speel, waarvan twee spanne na die finale toernooi gaan.
Indië Gasheer 13de 2019 Kampioen (1983, 2011)
In een enkele groep met tien spanne sal elke span een keer teen al die ander spanne wedstryde beslis; vir 'n oorwinning sal twee punte, terwyl vir 'n gelykop of geen uitslag een punt toegeken sal word. Die vier boonste spanne van die groep sal vir die halfeindrondte kwalifiseer, waarvan albei wenners tot die eindstryd vorder. Altesaam 48 wedstryde sal beslis word, waarvan 45 tydens die groepfase en drie in die uitklopfase, insluitende die eindstryd. 'n Soortgelyke formaat is voorheen tydens die Krieketwêreldbeker 1992 gebruik, maar destyds het nege in plaas van tien nasionale krieketspanne deelgeneem; en tydens die vorige Krieketwêreldbeker 2019 is dieselfde formaat aangewend.
Die uitklopfase sal uit twee halfeindwedstryde bestaan, waarvan die twee wenners in die eindstryd sal ontmoet. Engeland is die verdedigende kampioen nadat hulle die vorige Krieketwêreldbeker 2019, teen Nieu-Seeland in die nouste eindstryd nog, tuis kon wen.
↑ (en) "Test Championship to replace Champions Trophy". ESPNcricinfo. 30 April 2006. Besoek op 24 September 2019.
↑ (en) "Outcomes from ICC Annual Conference week in London". Internasionale Krieketraad. 13 Junie 2013. Besoek op 24 September 2019.
↑ (en) "IPL now has window in ICC Future Tours Programme". ESPNcricinfo. 12 Desember 2017. Besoek op 24 September 2019.
↑ (en) Srinivasan, Narayanaswami (14 Julie 2009). "2023 World Cup Will be Played Only in India". NDTV Sports. Besoek op 24 September 2019.
↑ (en) "New cricket calendar aims to give all formats more context". ESPNcricinfo. 4 Februarie 2017. Besoek op 24 September 2019.
↑ (en) "The road to World Cup 2023: how teams can secure qualification, from rank No. 1 to 32". ESPNcricinfo. 14 Augustus 2019. Besoek op 24 September 2019.
Wikimedia Commons bevat media in verband met Krieketwêreldbeker 2023.
(en) Amptelike webwerf van die Krieketwêreldbeker 2023
(en) Amptelike webtuiste van die Internasionale Krieketraad
Ontsluit van "https://af.wikipedia.org/w/index.php?title=Krieketwêreldbeker_2023&oldid=2044805"
Last edited on 24 September 2019, at 21:15